Maya Soetoro-Ng

**Maya Kassandra Soetoro-Ng**  - 15 avqust 1970-ci ildə Cakartada (İndoneziya) anadan olub.) ABŞ-nin 44-cü Przezidenti Barak Obamanın ana bir, ata ayrı bacısıdır. Əvvələr orta məktəbdə tarix müəllimi idi, hal-hazırda Havay Universitetinin müəllimidir.

## Uşaqlığı
Maya Sotero İndoneziyada yerli biznesmen Lolo Soetoro ilə amerikalı antropoloq Stanley Enn Dunhamin ailəsində anadan olub. Onun böyük qardaşı Barak Obama Amerika Birləşmiş Ştatlarının 44-cü Prezidentidir. O bildirir ki, ona ABŞ şairəsi Maya Anjelunun adı verilib .

Maya və Barak bir neçə il birlikdə İndoneziyada və Havay adalarında yaşamış, sonradan anası Barakı Havay adalarında ata-anasının yanında qoyaraq Maya ilə birlikdə İndoneziyaya getmişdir. 1980-ci ildə onun valideynləri ayrıldıqdan sonra atası ikinci dəfə ailə qurur. Onun o ailədən  Yusuf Aci Soetoro (1981) adlı qardaşı və Rahayu Nurmaida Soetoro (1984) adlı ögey bacısı vardır.

İndoneziyada o ilk əvvəl evdə anasından təhsil alır, sonra 1981-1984-cü illərdə Cakarta beynəlxalq məktəbinə gedir  Havaya qayıtdıqdan sonra Honoluludakı Punahou məktəbinə gedir  və oranı 1988-ci ildə bitirir.

O  Nyu-Yorkdakı Barnard Kollecinin məzunudur. Həmçinin Nyu-York Universitetinin dil tədqiqatı  və ingilis dili üzrə magistridir.  Havay Universitetinin beynəlxalq müqayisəli təhsil problemləri üzrə magistridir.

Maya qardaşı Barak ilə dot münasibətlərindən çox danışır, baxmayaraq ki, bir müddət bir-birindən uzaq yaşayıblar. Onların Havayda yeni il bayramını ailələri ilə birgə keçirməyi xoşladıqlarını qeyd edir.

## Fəaliyyəti

Maya anası və qızı Suheyladan həvəsləndiyi və 2011-ci ildə çap etdirdiyi *Aya pilləkan* kitabının müəllifidir. O həmçinin bildirib ki, ali məktəblərdə münaqişələrin qarşısının alınması yollarından bəhs edən kitab üzərində işləyir.

O əvvəlcə Havaydakı qızlar məktəbində və məktəb laboratoriyasında tarix müəllimi işləyir. Həmçinin Havay Universitetinin axşam çöbəsində təhsilini davam etdirir.  Ondan əvvəl isə 1996-2000-ci illərdə Nyu0York məktəblərinin birində tədris layihəsində iştirak edir.

2009-cu ildə Soetoro-Ng anasının disertasiyası əsasında *Hər şeyə baxmayaraq yaşamaq:İndoneziyada sənaye kəndi* adlı kitab çapına kömək edir. Ona ön söz yazır və  Amerika Antropoloji Assosiasiyasının illik yığıncağında onun təqdimatını keçirir.  Son dövrə qədər o Şərq-Qərb təhsili problemləri üzrə mütəxəssis və Havay Universitetinin dosenti idi .

## Tədqiqat mövzusu
Soerto-Ngnin Havay Universitetində doktorluq tədqiqat mövzusu dərs dediyi İndoneziya beynəlxalq məktəbi ilə Nyu-York məktəblərinin tədris sistemlərinin müqayisəsidir. O dissertasiyasında hər iki məktəbin müəllim və tələbələrinin sorğusunu keçirərək keyfiyyət fərqini tapamağa çalışır.

## Barak Obamanın seçki kampaniyasında iştirakı
2007-ci ilin may ayında Maya qardaşının seçki kampaniyasında iştirak edəcəyini bəyan edir və bunun üçün iki aylıq məzuniyyət götürür.  Maya Soetoro-Ng 2008-ci ildə ABŞ Demokrat Partiyasının qurultayında çıxış edir  və orada qardaşının həyatı barədə məlumat verir və partiya fəaliyyətinə Asiya-Amerika gücü də gətirir.

## Şəxsi məlumatlar
2003-cü ildə  Maya Ontarioda yaşyan çin əsilli kanadalıya ərə gedir (吴加儒). Onun əri hal-hazırda ABŞ vətəndaşıdır , Havay Universitetinin Kreativ Media Akademiyasının dosentidir. Onların iki qızı var: Suheyla   və Savita. Əri Konrad-Ng Smitson İnstitutunun Asiya proqramında  2009-cu ilin ən yaxşı alimi elan edilib.

Soetoro-Ng özünü "fəlsəfi buddist" adlandırır." Maya indoneziya, ispan və ingilis dilində sərbəst danışır.

## İstinadlar

## Həmçinin bax
* Barak Obama
* Stanley Enn Dunham